stanford-oval/wikipedia huggingface dataset:
הוא פגע בי אמא
הערות שוליים

↑  מרגול וזהבה בן - הוא פגע בי אמא, סינגלים חדשים, שירים חדשים, מרגול וזהבה - שירים, שירים ישראלים, מוזיקה, חדשות מוזיקה, דוד זיגמן, ביקורת מוזיקה, באתר yosmusic.com
↑  מרגלית צנעני - הערוץ הרשמי (2013-08-03), מרגול וזהבה בן - קול העולם, נבדק ב-2018-08-29
1 2  מילים לשיר הוא פגע בי אמא - זהבה בן ומרגול, באתר שירונט
↑  אסף נבו, ‏סגיב כהן מוריד את שלומי שבת מהפסגה, באתר ‏מאקו‏, 11 באוקטובר 2013
↑  כוכב אחד לבד - זהבה בן, באתר he.israel-music.com
↑  מילים לשיר הוא פגע בי אמא - זהבה בן ומרגול, באתר שירונט
↑  "מרגול וזהבה בן - הוא פגע בי אמא, סינגלים חדשים, שירים חדשים, מרגול וזהבה - שירים, שירים ישראלים, מוזיקה, חדשות מוזיקה, דוד זיגמן, ביקורת מוזיקה". יוסמיוסיק. 2013-09-30. נבדק ב-2018-09-03.
↑  מרגלית צנעני - הערוץ הרשמי (2013-09-29), מרגול וזהבה בן - הוא פגע בי אמא, נבדק ב-2018-09-03
↑  מרגלית צנעני - הערוץ הרשמי (2013-10-17), מרגול וזהבה בן - הוא פגע בי אמא, נבדק ב-2018-09-03
↑  http://mediaforest.biz/Charts/YearlyCharts
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
הרו ולאנדרוס

"מבטה האחרון של הרו", ציור מאת פרדריק לייטון, המציג את הרו הממתינה בכליון עיניים ללאנדרוס בשעת הסערה בים.
הרו ולאנדרוס (ביוונית:  Ηρώ και Λέανδρος) הוא מיתוס יווני, המגולל את סיפורם של הרו, כוהנת לאלה אפרודיטה שהתגוררה במגדל-מצודה בססטוס, על גדת ההלספונטוס, ושל לאנדרוס - עלם מהעיר אבידוס אשר מעברו השני של המצר. לאנדרוס היה מאוהב בהרו, ומדי לילה חצה בשחייה את ההלספונטוס כדי לשהות במחיצתה. הרו הייתה מדליקה מנורה במרומי המגדל כדי להנחותו בדרכו.
הרו נכנעה למתק שפתיו של לאנדרוס ולדבריו כי אפרודיטה, אלת האהבה, בזה לפולחנה של בתולה, ועל כן נאותה לתנות עמו אהבים. כך נמשך הדבר כל הקיץ. אך בליל חורף סוער אחד טלטלו הגלים את לאנדרוס, הרוחות כיבו את אורה של הרו, ולאנדרוס תעה בדרכו וטבע. כאשר גילתה זאת הרו, בצערה כי רב השליכה את עצמה ממרומי המגדל הימה ומתה גם היא.
שירם של דן אלמגור ומשה וילנסקי "מגדלור" מבוסס על אגדה זו.
היי בוב

| --- | --- |

 נתונים כלליים
 סוג:  חברה פרטית
 מייסדים:  רוני זהבי, ישראל דויד, אנדי בלאס ועמית כנעני
 תקופת הפעילות:  אוגוסט 2015 – הווה (כ־9 שנים) 
 משרד ראשי:  תל אביב
 מוצרים עיקריים:  תוכנה לניהול משאבי אנוש
 מנכ"ל:  רוני זהבי
 עובדים:  800 (בספטמבר 2023)
  
 hibob.com
 
היי בוב בע"מ, המוכרת במותג HiBob, היא חברת מחשוב ענן ישראלית, העוסקת בתוכנה לניהול משאבי אנוש.
היסטוריה

החברה נוסדה באוגוסט 2015 בתל אביב על ידי רוני זהבי (מנכ"ל), ישראל דויד (CTO), אנדי בלאס ועמית כנעני, לשם פיתוח מערכת מחשוב ענן לניהול משאבי אנוש. בשנת 2016 פתחה החברה משרד בלונדון לשירות לקוחותיה באיחוד האירופי, וב-2018 פתחה החברה משרד בניו יורק לשירות לקוחותיה בארצות הברית. ב-2020 פתחה החברה משרד באמסטרדם, לשירות לקוחותיה במדינות בנלוקס ובמדינות הנורדיות. בשנת 2021 פתחה החברה משרד בסידני, לשירות לקוחותיה באוסטרליה. בשנת 2022 פתחה החברה משרד בברלין, לשירות לקוחותיה במדינות הדוברות גרמנית (גרמניה, אוסטריה ושווייץ). בספטמבר 2023 העסיקה החברה כ-800 עובדים, מחציתם בישראל.
ביוני 2021 רכשה החברה את חברת ההזנק Cassiopeia.
בספטמבר 2022 רכשה החברה את חברת באגל (Bugle) הפורטוגלית והקימה מרכז פיתוח בליסבון.
בשנת 2022 ובשנת 2023 נכללה החברה ברשימת 100 החברות המובילות במחשוב ענן של "פורבס". בשנת 2022 נכללה החברה ברשימת ההמצאות הטובות ביותר של "טיים".
בספטמבר 2023 הודיעה החברה על הסכם שיתוף פעולה עם חברת פאפאיה גלובל הישראלית, העוסקת במחשוב ענן לניהול עובדים, חישובי שכר, הטבות ותשלומים, עבור חברות ותאגידים גלובליים.
היסטוריה > גיוס הון

בשנת 2019 גייסה החברה 26.5 מיליון דולר.
בדצמבר 2020 גייסה החברה 70 מיליון דולר, לפי שווי של 500 מיליון דולר.
בשנת 2021 גייסה החברה 150 מיליון דולר לפי שווי (לאחר הכסף) של 1.65 מיליארד דולר, ובכך הפכה לחד-קרן.
באוגוסט 2022 גייסה החברה 150 מיליון דולר לפי שווי של 2.45 מיליארד דולר.
בספטמבר 2023 גייסה החברה 150 מיליון דולר לפי שווי של 2.7 מיליארד דולר.
הערות שוליים

↑  הילה חיימוביץ׳, ‏פלטפורמה אחת במקום אינספור קבצי אקסל: hibob מגייסת 17.5 מיליון דולר, באתר Geektime‏, 25 באפריל 2017
↑  Hibob Continues on Growth Trajectory With Acquisition of Workplace Relationships Analytics Startup Cassiopeia, Cision PR Newswire, June 3, 2021
↑  מאיר אורבך, הייבוב הישראלית רוכשת את באגל הפורטוגלית ומקימה שם מרכז מו"פ, באתר כלכליסט, 15 בספטמבר 2022
↑  The Cloud 100, Forbes, August 8, 2023
↑  מעין מנלה, הסטארט-אפ הישראלי HiBob - ברשימת ההמצאות הטובות ביותר ל-2022 של TIME, באתר כלכליסט, 13 בנובמבר 2022
↑  אלה טל, פפאיה גלובל והייבוב מאחדות כוחות ויוצרות פתרון משולב לניהול שכר ומשאבי אנוש עבור חברות רב-לאומיות, באתר היי בוב,13 בספטמבר 2023
↑  אושרי אלקסלסי, ‏שווה כבר חצי מיליארד דולר: Hibob גייסה 70 מיליון דולר, באתר Geektime‏, 10 בדצמבר 2020
↑  מאיר אורבך, יוניקורן חדש - היי-בוב מגייסת 150 מיליון דולר, השווי - 1.65 מיליארד דולר, באתר כלכליסט, 12 באוקטובר 2021
↑  מאיר אורבך, האטה? הייבוב הישראלית גייסה 150 מיליון דולר לפי שווי של 2.45 מיליארד דולר, באתר כלכליסט, 17 באוגוסט 2022;
אושרי אלקסלסי, ‏הייבוב גייסה עכשיו 150 מיליון דולר: "מה שהיה פה ב-2021 היה בועה, ובועות דינן להתפוצץ", באתר Geektime‏, 17 באוגוסט 2022
↑  מאיר אורבך, חברת HiBob גייסה 150 מיליון דולר לפי שווי של 2.7 מיליארד דולר: "מוכנים להנפקה", באתר כלכליסט, 19 בספטמבר 2023;
יניב אביטל, ‏גיוס ענק מביא את הסטארטאפ הישראלי HiBob לשווי של 2.7 מיליארד דולר, באתר Geektime‏, 19 בספטמבר 2023
העיר האבודה (סרט, 2022)

| --- | --- |

כרזת הסרט בישראל
 בימוי:  ארון ואדם ני
 הופק בידי:  סנדרה בולוק ליסה צ'סין סת' גורדון
 תסריט:  סת' גורדון (סיפור) אורן עוזיאל דנה פוקס ארון ואדם ני
 עריכה:  קרייג אלפרט
 שחקנים ראשיים:  סנדרה בולוק צ'נינג טייטום דניאל רדקליף דאווין ג'וי רנדולף פאטי האריסון אוסקר נונז בראד פיט ריימונד לי בואן יאנג
 צילום:  יונתן סלע 
 מדינה:  ארצות הברית ארצות הברית
 חברת הפקה:  Fortis Films 3dot Productions Exhibit A
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 25 במרץ 2022 ישראל 24 במרץ 2022
 משך הקרנה:  112 דק' 
 שפת הסרט:  אנגלית 
 סוגה:  סרט הרפתקאות, סרט פעולה, סרט קומדיה 
 paramount.de/the-lost-city
 דף הסרט ב־IMDb
 
העיר האבודה (באנגלית: The Lost City) הוא סרט קומדיה רומנטית אמריקאי מסוגת הרפתקאות ופעולה, אשר עלה לאקרנים ב-25 במרץ 2022. את הסרט ביימו ארון ואדם ני, אשר כתבו את התסריט יחד עם אורן עוזיאל ודנה פוקס, על פי רעיון של סת' גורדון. הסרט הופץ על ידי חברת סרטי פרמאונט. בסרט מככבים סנדרה בולוק וצ'נינג טייטום בתפקידים הראשיים.
תקציר העלילה

סופרת יפת תואר ובודדה בשם לורטה סייג', שכתבה ספרי הרפתקאות ורומנטיקה בנושא אתרים אקזוטיים, נחטפה בידי מיליארדר אשר מביא אותה להרפתקה בג'ונגל על מנת למצוא אוצר אבוד. כאשר הדוגמן מכריכת הספר שלה רואה שהיא נחטפה הוא יוצא בעזרת ג׳ק המאמן להציל אותה. אחרי שהסוכנת שלה פנתה למשטרה שלא יכלה לפעול בעניין, הסוכנת שלה יוצאת גם היא לנסות להציל אותה.
שחקנים

סנדרה בולוק - לורטה/אנג'לה
צ'נינג טייטום - אלן/דאש
דניאל רדקליף - אביגיל פיירפקס
דאווין ג'וי רנדולף - בת'
פאטי האריסון - אליסון
אוסקר נונז - אוסקר
בראד פיט- ג'ק טריינר
ריימונד לי - השוטר גומז
אדם מי - השוטר סוייר
בואן יאנג - ריי המנחה
תומאס פורבס-ג'ונסון - ג'וליאן
הקטור חניבל - רפי
ג'והן פרינגל - ננה
סטיבן לאנג - נבל בדיוני
הפקה

באוקטובר 2020, הוכרז כי סנדרה בולוק תצטרף לסרט "העיר האבודה של D", ארון ואדם ני יביימו את הסרט על פי תסריט של סת' גורדון ודנה פוקס, וולוק בנוסף תפיק את הסרט באולפני "Fortis Films" והרט יפץ על ידי חברת פרמאומנט. בדצמבר של אותה שנה, נודע כי צ'נינג טייטום יישחק בסרט. במרץ 2021, פאטי האריסון, דניאל רדקליף ודאווין ג'וי רנדולף ישחקו בסרט. באפריל 2021, נודע כי אוסקר נונז ובראד פיט ישחקו בסרט בעוד שפיט יופיע בסרט ככוכב אורח.
צילומי הסרט החלו במאי 2021, וצולמו באזורי הרפובליקה הדומיניקנית ביניהם: סמנה, סנטו דומינגו, קאסה דה קאמפו, מונטה פלאטה פרווינס ואולפני Pinewood Dominican Repub. צילומי הסרט הסתיימו ב-16 באוגוסט 2021.
הפצה

באוקטובר 2021, הוכרז כי שם הסרט "The Lost City of D" ישתנה ל-"The Lost City" ועתיד לצאת לאקרנים ב-25 במרץ 2022. לאחר שבמקור הסרט הוכרז ל-15 באפריל 2022.
הערות שוליים

↑  Kit, Borys; Galuppo, Mia (12 באוקטובר 2020). "Sandra Bullock to Star in, Produce Romantic Adventure 'The Lost City of D'". The Hollywood Reporter. נבדק ב-12 באוקטובר 2020. {{cite web}}:  (עזרה)
↑  N'Duka, Amanda (28 בדצמבר 2020). "'The Lost City of D': Channing Tatum Joins Sandra Bullock In Paramount Film". Deadline Hollywood. נבדק ב-27 במאי 2021. {{cite web}}:  (עזרה)
↑  Donnelly, Matt (11 במרץ 2021). "Patti Harrison Joins Sandra Bullock, Channing Tatum in Paramount's 'Lost City of D' (EXCLUSIVE)". Variety. נבדק ב-27 במאי 2021. {{cite web}}:  (עזרה)
↑  Kroll, Justin (17 במרץ 2021). "'Dolemite' Breakout Da'Vine Joy Randolph Joins Sandra Bullock In Paramount's 'Lost City Of D'". Deadline Hollywood. נבדק ב-27 במאי 2021. {{cite web}}:  (עזרה)
↑  Kroll, Justin (19 במרץ 2021). "Daniel Radcliffe Joins Sandra Bullock In Paramount's 'Lost City Of D'". Deadline Hollywood. ארכיון מ-19 במרץ 2021. נבדק ב-19 במרץ 2021. {{cite news}}:  (עזרה)
↑  Kit, Borys (15 באפריל 2021). "Brad Pitt Joins Sandra Bullock in Paramount's 'Lost City of D' in Cameo Role (Exclusive)". The Hollywood Reporter. נבדק ב-27 במאי 2021. {{cite web}}:  (עזרה)
↑  Rubin, Rebecca (22 באפריל 2021). "Oscar Nunez Joins Sandra Bullock, Channing Tatum in 'Lost City of D' (EXCLUSIVE)". Variety. נבדק ב-27 במאי 2021. {{cite web}}:  (עזרה)
↑  Longmire, Becca (27 במאי 2021). "Channing Tatum Poses With Sandra Bullock On Set Of 'Lost City Of D' In First Look Photo". Entertainment Tonight Canada. נבדק ב-27 במאי 2021. {{cite web}}:  (עזרה)
↑  "Lights, Camara, Action! Sandra Bullock and Channing Tatum have begun filming "The Lost City of D" in the Dominican Republic". Casa de Campo Living. 27 במאי 2021. נבדק ב-20 באוקטובר 2021. {{cite web}}:  (עזרה)
↑  Santer, Kristen (16 באוגוסט 2021). "'The Lost City of D' Wraps Filming, According to Channing Tatum's Sweet and Wet Set Video". Collider. נבדק ב-20 באוקטובר 2021. {{cite web}}:  (עזרה)
↑  Grobar, Matt (18 באוקטובר 2021). "'The Lost City': Paramount Pushes Up Release Date For Sandra Bullock-Channing Tatum Comedy". Deadline Hollywood. נבדק ב-18 באוקטובר 2021. {{cite web}}:  (עזרה)
↑  Del Rasio, Alexandra (13 בפברואר 2021). "'The Lost City Of D': Paramount Sets 2022 Release For Channing Tatum-Sandra Bullock Romantic Adventure Comedy". Deadline Hollywood. נבדק ב-27 במאי 2021. {{cite web}}:  (עזרה)
| --- | --- |
בקרת זהויות :  PLWABN: 9812847104105606  BNE: XX6380372  VIAF: 4167198113367630171   WorldCat (עם VIAF): 4167198113367630171
הכנסייה האמיתית של ישו

הכנסייה האמיתית של ישו היא ענף סיני של הזרם הפנטקוסטלי של הנצרות, אשר החל דרכו בראשית המאה ה-20. זוהי כנסייה עצמאית אשר נוסדה בבייג'ינג ב-1917.
יושב ראש הנוכחי הנבחר של האספה הבינלאומית של הכנסייה הוא המטיף יונג ג'י לין. האספה הבינלאומית נוסדה ב-1967 בלוס אנג'לס. ישנם כמיליון וחצי מאמינים בדוקטרינות הכנסייה, הפזורים על פני חמש יבשות.
עשר הדוקטרינות העיקריות של הכנסייה

רוח הקודש: קבלת רוח הקודש, כפי שנראית בדיבור בשפות, היא ההבטחה של ירושת ממלכת גן עדן על ידי המאמין.
הטבילה: הטבילה היא טקס מחילה לחטאים והתחדשות. הטבילה מתרחשת במקום מים זורמים כמו נחל, ים או מעיין. הבפטיסט שכבר טבל וקיבל את רוח הקודש ביצע את הבפטיזם בשמו של ישו. אדם שקיבל זאת חייב להיטבל עם ראש מורכן ופניו כלפי מטה.
רחיצת הרגליים: פולחן שטיפת הרגליים מאפשר לאדם להיות אחד עם ישו. כמו כן הוא משרת כתזכורת מתמדת שהאדם צריך אהבה, קדושה, ענווה, סלחנות ושירות. כל אדם אשר הוטבל צריך שרגליו ישטפו בשם ישו. שטיפת רגליים הדדית צריכה להיעשות כאשר הדבר מתאים.
אכילת לחם הקודש: אכילת הלחם ושתיית היין היא פולחן לזכר מותו של ישו הנוצרי. הפולחן מאפשר למאמין להתכבד בבשרו ובדמו של ישו ולהיות קרובים אליו כך שיוכל לחיות חיי נצח ולקום ביום האחרון. יש להשתמש רק בלחם אחד ויין אחד.
שמירה על יום השבת: יום השבת, היום השביעי של השבוע הוא יום קדוש ומבורך על ידי האלוהים. יום זה נשמר תחת חסדו למען הנצחת הבריאה, הגאולה והתקווה למנוחה פנימית בחיים שיבואו.
ישו: ישו, אשר נצלב למען גאולתם של החוטאים, קם לתחיה אחרי שלושה ימים ועלה לשמיים. הוא הדרך היחידה לגאולה, וקיים ביחד עם האב ורוח הקודש (אם כי הכנסייה מתנגדת לטרמינולוגיה "השילוש הקדוש", משיקולים סמנטיים).
תנ"ך: לתנ"ך הקדוש, המכיל את הברית הישנה והחדשה, השראה המגיעה מאלוהים, ובו האמת הכתובה היחידה ואמת המידה לחיים נוצרים.
גאולה: ישועה ניתנת בחסד האל באמצעות האמונה לבדה. מאמינים חייבים לסמוך על רוח הקודש על מנת לרדוף אחר קדושה, לכבד את אלוהים ולאהוב את האנושות.
הכנסייה: הכנסייה האמיתית של ישו, הוקמה על ידי ישו הנוצרי באמצעות רוח הקודש בעת המַלְקוֹשׁ שכבר החלה, היא התחדשות הכנסייה האמיתית מזמן השליחים.
יום הדין: בואו השני של האל יתרחש ביום האחרון כאשר הוא ירד מגן העדן לשפוט את העולם: הצדיקים יזכו בחיי נצח בזמן שהרשעים יהיו מגונים לעד.
דרום קליפורניה

| --- | --- |

דרום קליפורניה  תמונות מלמעלה כלפי מטה, שמאל לימין: קו הרקיע של סן דייגו, מרכז העסקים הראשי של לוס אנג'לס, לה חויה, המזח בסנטה מוניקה, גולש בחוף בלאקס, שלט הוליווד, דיסנילנד, מזח בהרמוסה ביץ'
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  אימפריאל, קרן, לוס אנג'לס, אורנג', ריברסייד, סן ברנרדינו, סן דייגו, סן לואיס אוביספו, סנטה ברברה, ונטורה
 העיר הגדולה ביותר:  לוס אנג'לסלוס אנג'לס
 אוכלוסייה:  ‏
  ‑ בחבל ארץ:  22,680,010 (2010)
 קואורדינטות:  34°N 117°W﻿ / ﻿34°N 117°W﻿ / 34; -117 
 אזור זמן:  UTC -8
  מפת מיקום  מפה מפורטת   אדום: שמונה המחוזות הכלולים באופן מסורתי.  אדום בהיר: המחוזות סן לואיס אוביספו וקרן בהגדרה המרחיבה הכוללת עשרה מחוזות  he tabBackground:;tabBorder:#aaa;defaultTab:0;
דרום קליפורניה (באנגלית: Southern California או בקיצור SoCal) הוא אזור גאוגרפי ותרבותי הכולל את עשרת מחוזות קליפורניה הדרומיים ביותר, או על פי הגדרה מסורתית אחרת המבוססת על דמוגרפיה וקשרים כלכליים, שמונה המחוזות הדרומיים של מדינת קליפורניה: אימפריאל, לוס אנג'לס, אורנג', ונטורה, ריברסייד, סן ברנרדינו, סן דייגו וסנטה ברברה. מקובל להשתמש גם בהגדרה המרחיבה בת עשרת המחוזות, הכוללת גם את המחוזות קרן וסן לואיס אוביספו, והיא מבוססת על חלוקות פוליטיות ומדיניות היסטוריות. דרום קליפורניה היא מרכז כלכלי ראשי של מדינת קליפורניה ושל ארצות הברית.
המונח "מגה-אזור דרום קליפורניה" (Southern California Megaregion), אחד מ-11 המגה-אזורים של ארצות הברית, אינו מתייחס להגדרה דלעיל בת שמונת או עשרת המחוזות. הגדרת המגה-אזור נרחבת יותר, ומשתרעת מזרחה עד לאס וגאס בנבדה ודרומה מעבר לגבול עם מקסיקו לתוך טיחואנה.
דרום קליפורניה כולל את האזורים העירוניים הבנויים בצפיפות המשתרעים לאורך חוף האוקיינוס השקט ממחוז ונטורה, דרך לוס אנג'לס רבתי (Greater Los Angeles Area), האזור המכונה אינלנד אמפייר (Inland Empire), ועד סן דייגו רבתי. מרבית האוכלוסייה של דרום קליפורניה מרוכזת בשבעה אזורי מטרופולין: מחוזות לוס אנג'לס ואורנג', אינלנד אמפייר הכולל את המחוזות סן ברנרדינו וריברסייד, האזור המטרופוליטני של סן דייגו, האזור המטרופוליטני אוקסנרד-ת'אוזנד אוקס-ונטורה (Oxnard–Thousand Oaks–Ventura metropolitan area), האזור המטרופוליטני של סנטה ברברה, האזור המטרופוליטני של סן לואיס אוביספו ואזור אל סנטרו. מתוך אלה, שלושה הם אזורים מאוכלסים בצפיפות: אזור לוס אנג'לס עם יותר מ-12 מיליון תושבים, אזור ריברסייד-סן ברנרדינו עם מעל ל-4 מיליון תושבים, ואזור סן דייגו עם מעל ל-3 מיליון תושבים. למטרות מטרופוליטניות של חקלאות תומכת קהילה משולבים המחוזות לוס אנג'לס, אורנג', ריברסייד, ונטורה וסן ברנרדינו על מנת להוות את אזור לוס אנג'לס רבתי ובו מעל ל-17.5 מיליון תושבים. בדרום קליפורניה מתגוררים מעל ל-22 מיליון תושבים, בערך 60% מהאוכלוסייה של קליפורניה כולה.
חשיבות

בתחומי דרום קליפורניה שוכנות שתי ערים גדולות, לוס אנג'לס וסן דייגו, כמו גם שלושה מהאזורים המטרופוליטניים הגדולים ביותר בארצות הברית. בלוס אנג'לס מתגוררים 3,792,621 תושבים והיא העיר עם מספר התושבים הגדול ביותר בקליפורניה, והשנייה בארצות הברית. בסן דייגו, דרומית ללוס אנג'לס, חיים 1,307,402 תושבים, העיר השנייה בגודלה בקליפורניה והשמינית בארצות הברית.
המחוזות לוס אנג'לס, אורנג', סן דייגו, סן ברנרדינו וריברסייד הם המחוזות בעלי מספר התושבים הגבוה ביותר בקליפורניה, ובין 15 המחוזות בעלי מספר התושבים הגבוה ביותר בארצות הברית.
תעשיות הקולנוע, הטלוויזיה והמוזיקה האמריקניות מרוכזים באזור לוס אנג'לס בדרום קליפורניה. הוליווד, נפה בתוך לוס אנג'לס נתנה את שמה לכל תעשיית הקולנוע האמריקנית, והוליווד הוא שם נרדף לתעשייה. בדרום קליפורניה מוקמו המטות של החברות וולט דיסני (שהיא גם בעלים של חברת הטלוויזיה ABC), סרטי סוני, סרטי יוניברסל, מטרו גולדווין מאייר, סרטי פרמאונט, פוקס המאה ה-20 והאחים וורנר. יוניברסל, האחים וורנר וסוני גם מנהלות חברות תקליטים בין הגדולות בארצות הברית.
דרום קליפורניה היא גם משכן לתרבות גדולה של גלישת גלים וסקייטבורד שהתפתחה מקומית. חברות דוגמת ואנס וקוויקסילבר קבעו את המטה שלהם בדרום קליפורניה. טוני הוק, סקיטבורדר מקצועי ואחד הסקיטבורדרים המוכרים והמפורסמים בעולם, גולשי גלים מקצוענים כדוגמת רוב מצ'אדו ושון וייט גולש שלג מקצועי חיים בדרום קליפורניה. בחופי דרום קליפורניה מצויים כמה מאתרי גלישת גלים הידועים ביותר בעולם בהם הנטינגטון ביץ' ומליבו. לדרום קליפורניה יש חשיבות גם בעולם תחרויות שיט היאכטות. תחרות השיט השנתית, ה-Transpacific Yacht Race, בין לוס אנג'לס להוואיי היא אחת התחרויות החשובות בתחום זה. מועדון היאכטות של סן דייגו זכה בגביע אמריקה, התחרות היוקרתית ביותר בתחום, מ-1988 עד 1995, ואירח שלוש מתחרויות גביע אמריקה בתקופה זו.
הנוף האורבני

דרום קליפורניה כוללת סביבות אורבניות מפותחות מאוד, משכן לכמה מהאזורים האורבניים מהגדולים ביותר במדינה, במקביל לשטחים נרחבים שנותרו בלתי מפותחים. זהו המגלופוליס השלישי המאוכלס ביותר בארצות הברית, אחרי המגלופוליס של הימות הגדולות והמגלופוליס הצפון-מזרחי. מרבית דרום קליפורניה ידועה בקהילות הגדולות, המפוזרות על שטח נרחב והשימוש במכוניות ובכבישים מהירים. האזורים הדומיננטיים הם לוס אנג'לס, מחוז אורנג', סן דייגו ומחוז ריברסייד-מחוז סן ברנרדינו. כל אחד כולל מרכזים מטרופוליטניים המורכבים מערים קטנות וקהילות רבות. האזור האורבני כולל גם את המטרופולין הבינלאומי של סן דייגו-טיחואנה, שנוצר כשהשטח העירוני התרחב אל באחה קליפורניה.
בנסיעה דרומה דרך כביש בין-מדינתי 5, המחסום היחיד לעיור הוא קמפ פנדלטון. הערים והקהילות לאורך כביש בין-מדינתי 15 וכביש בין-מדינתי 215 קשורות זו בזו עד כדי כך שלערים טמקולה (Temecula) ומוריאטה (Murrieta) יש קשר למטרופולין של סן דייגו באותה מידה שיש להם קשר לאינלנד אמפייר. מזרחה משם מחשיבה לשכת מפקד האוכלוסין של ארצות הברית את מחוזות סן ברנרדינו וריברסייד כמטרופולין נפרד ממחוז לוס אנג'לס. אף שרבים נוסעים לעבודה בלוס אנג'לס ובמחוז אורנג', יש הבדלים בתקופה שבה התפתחו הפרוורים השונים, שכן מרבית הקהילות של מחוזות סן ברנרדינו וריברסייד (החלקים שאינם מדבריים) התפתחו בשנות ה-80 וה-90 של המאה ה-20. ערי שינה חדשות הוקמו בעמק אנטלופ, צפונית ללוס אנג'לס, עמק ויקטור ועמק קואצ'לה עם עמק אימפריאל. בנוסף היה גידול ניכר באוכלוסייה באזורים של בייקרספילד, סנטה מריה וסן לואיס אוביספו.
אקלים

האקלים בדרום קליפורניה נע בין אקלים ים-תיכוני, אקלים צחיח למחצה ואקלים מדברי, כשהגשם אינו נפוץ ויש שפע ימי שמש. הקיץ חמים או חם, ויבש, בעוד שהחורפים הם מתונים, וכמות המשקעים נמוכה עד בינונית בהתאם לאזור. אף שגשם כבד יכול לרדת, זהו אירוע יוצא דופן. דפוס אקלימי זה נרמז בלהיט "אף פעם לא יורד גשם בדרום קליפורניה" (It Never Rains (In Southern California)). בעוד ששלג הוא נדיר מאוד בדרום-מערב המדינה, הוא יורד מדי פעם באזור הדרום-מזרחי של המדינה.
גאוגרפיה

דרום קליפורניה מכילה את אחד מהמקבצים המגוונים ביותר של מערכות אקולוגיות טבעיות ונופים שונים במגוון גדול העולה על אזורים מרכזיים אחרים במדינה ובארצות הברית. האזור משתרע מאיי התעלה של קליפורניה באוקיינוס השקט, דרך קו החוף וחופי הרחצה שבו ושפלת החוף דרך רכסי טרנסוורס (Transverse Ranges) ורכסי פנינסולר (Peninsular Ranges) ופסגותיהם ואל העמקים הפנימיים הגדולים והקטנים ועד מדבריות קליפורניה הנרחבים.
דרום קליפורניה מחולקת ל:
רצועת החוף - אזור המאוכלס בצפיפות וכולל את העמקים הפנימיים מערבית לרכס החוף במחוז אורנג' בשלמותו וחלקים ממחוזות סן דייגו, לוס אנג'לס, ונטורה, סנטה ברברה וסן לואיס אוביספו. המונח העממי "דרום קליפורניה" מתייחס לאזור זה המאוכלס יותר מהאזורים האחרים ומבקרים בו יותר.
מונח קשור בתחום אזור הצמחייה הוא "אזור סיסמונטן" (Cismontane Region) בצד החוף של רכסי טרנסוורס ורכסי פנינסולר.
אזור המדבר – אזור גדול יותר ומאוכלס בדלילות בחלקים של המחוזות קרן, לוס אנג'לס, סן ברנרדינו, ריברסייד, אימפריאל וסן דייגו. החלוקה בין רצועת החוף ואינלנד אמפייר/עמק אימפריאל מתפתלת בין רצועת החוף וקו הפסגות של רכסי החוף כדוגמת הרי סנטה אנה.
מונח קשור בתחום אזור הצמחייה הוא "אזור טראנסמונטן" (Transmontane Region) בצד מדבר צל גשם של רכסים אלו.
גאולוגיה > רעידות אדמה

בכל שנה מתחוללות בדרום קליפורניה כ-10,000 רעידות אדמה. כמעט כולן כה חלשות שהן אינן מורגשות. רק כמה מאות רעידות היו מעל ל-3.0 בסולם מגניטודה לפי מומנט ורק בין 15 ל-20 היו מעל ל-4.0. רעידת האדמה בנורתרידג' (1994) שהייתה בעוצמה של 6.7 סולם מגניטודה לפי מומנט הייתה הרסנית במיוחד, וגרמה למספר גבוה של הרוגים ופצועים והתמוטטות מבנים, כמו גם לנזק ברכוש המוערך ב-20 מיליארד דולר, הגבוה ביותר בהיסטוריה של ארצות הברית.
העתקים רבים מסוגלים לחולל רעידות אדמה בעוצמה גדולה מ-6.7, כדוגמת העתק סן אנדראס, המסוגל לחולל רעידת אדמה בעוצמה של 8.0. העתקים אחרים כוללים את העתק סן חסינטו (San Jacinto Fault), העתק הרי פואנטה (Puente Hills Fault) ואזור העתק אלסינור (Elsinore Fault Zone). הסקר הגאולוגי של ארצות הברית פרסם תחזית לגבי רעידות אדמה בקליפורניה, המציג מודלים להתרחשות רעידת אדמה בקליפורניה.
כלכלה

הכלכלה של דרום קליפורניה מגוונת והיא אחת מהכלכלות הגדולות ביותר בארצות הברית. היא נשלטת ותלויה מאוד בשפע נפט, בניגוד לאזורים אחרים שבהם התלות במכוניות פרטיות נמוכה יותר. דרום קליפורניה ידועה כמושכת תיירים ובשל הוליווד (סרטים, טלוויזיה ומוזיקה). תעשיות אחרות כוללות תוכנה, מכוניות, נמלים, בנקאות, ביו-רפואה ולוגיסטיקה אזורית. האזור הוביל בבועת הנדל"ן בארצות הברית מ-2001 עד 2007 ונפגע קשות מהתרסקות הדיור.
מאז שנות ה-20 של המאה ה-20 התעשיות העיקריות היו הפקת סרטים, נפט וייצור מטוסים. באחד מהאזורים החקלאיים העשירים ביותר בארצות הברית, בקר והדרים היו ענפי כלכלה מרכזיים, עד שהאדמות החקלאיות הפכו לפרוורים. אף שהיו קיצוצים בתקציבי ההגנה והם השפיעו על הכלכלה, ממשיכה תעשיית התעופה והחלל להיות גורם מרכזי.
תחבורה

מערכת הכבישים המהירים של דרום קליפורניה היא העמוסה ביותר בעולם. בין הכבישים הפועלים במסגרת מערכת הכבישים הבין-מדינתיים: כביש בין-מדינתי 5 (המחבר בין מקסיקו לקנדה), כביש בין-מדינתי 8, כביש בין-מדינתי 10, כביש בין-מדינתי 15 וכביש בין-מדינתי 215. כבישים מהירים נוספים כוללים את כביש 95 וכביש 101 (המקביל לכביש בין-מדינתי 5, קרוב יותר לחוף).
נמל התעופה הבינלאומי של לוס אנג'לס השוכן בדרום קליפורניה הוא נמל התעופה השני בארצות הברית מבחינת כמות הנוסעים והשלישי בארצות הברית בכמות נוסעים בטיסות בינלאומיות. נמל התעופה הבינלאומי של סן דייגו הוא נמל התעופה בעל מסלול יחיד העמוס ביותר בעולם. נמל התעופה ואן נויס (Van Nuys Airport) הוא נמל התעופה למטוסים פרטיים העמוס ביותר בעולם. נמלי תעופה פעילים נוספים כוללים את נמלי התעופה של מחוז אורנג', בייקרספילד, אונטריו, ברבנק ולונג ביץ', ובנוסף מספר רב של שדות תעופה קטנים יותר לטיסות מסחריות ופרטיות.
שישה מתוך שבעה קווים של מערכת הרכבת הפרוורית מטרולינק, יוצאים ממרכז לוס אנג'לס, ומחברים בין לוס אנג'לס ומחוזות ונטורה, סן ברנרדינו, ריברסייד ואורנג' ישירות.
בדרום קליפורניה פועלים גם נמל לוס אנג'לס, הנמל העמוס ביותר בארצות הברית, נמל לונג ביץ' הסמוך, נמל המכולות השני בארצות הברית ונמל סן דייגו.